Mogyorós

Intro:

Miért mogyorós a pele?

Ez a kedvenc eledele.

Mekkora egy pele telek?

Akkora, mint a tenyered.

Miért mászik pele párja?

Fészket rakni fel a fára.

Mekkora egy gyerek pele?

Mint a kisujjadnak hegye.

(és ez még szaporodni tud, ha kell)

Ide szalad, oda szalad,

öleli a faágakat,

fürge, virgonc, eleven,

Hogyha tudom, meglesem.

Otthona az erdő, nádas,

kertek, bokrok, mind, mi ágas.

Bagoly csőre, menyét foga,

ezek elől bújik oda.

REfr:

Ismered-e?

Bundája: vörös-szürke-sárga,

farka dús, párnás a lába,

füle kicsi, ámde kerek,

ő bizony egy pelegyerek.

Ismered –e?

Szeme nagy és éjfekete,

éjjel nagyon jól lát vele,

hétalvó a beceneve,

ő a kis mogyorós pele.

Tavasszal ő későn ébred,

keresi az eleséget,

hajtásokat, rügyet eszik,

mogyoróért majd meg veszik!

Ha jóllakott, fészkét rakja,

fűszálakból faágakra.

Jól elrejti kicsinyeit,

előled is tán egy kicsit.

REfr:

Ő igazán kicsi állat,

ha meglátod tátod szádat,

Őszre bizony nagy pocakja

szinte fejét eltakarja.

Föld alatt van kicsi vacka,

Téli álmát itt alussza,

fejét fogja viccesen,

szuszog, horkol édesen.

REfr: